钦定古今图书集成/明伦汇编/人事典/第082卷 > 淮南子 > 《说山训》
## 钦定古今图书集成/明伦汇编/人事典/第082卷 > 淮南子 > 《说山训》

圣人不先风吹，不先雷毁，不得已而动，故无累月。盛
衰于上，则《嬴蠪》应于下。同气相动，不可以为远。执弹
而招鸟，挥棁而呼狗，欲致之顾反走。故鱼不可以无
饵钓也，兽不可以虚器召也。剥牛皮鞹以为鼓，正三
军之众，然为牛计者，不若服于轭也；狐白之裘，天子
被之而坐庙堂，然为狐计者，不若走于泽。亡羊而得
牛，则莫不利失也；断指而免头，则莫不利为也。故人
之情，于利之中则争取大焉；于害之中则争取小焉。
将军不敢骑白马，亡者不敢夜揭炬，保者不敢畜噬
狗。鸡知将旦，鹤知夜半，而不免于鼎俎。山有猛兽，林
木为之不斩；园有螫虫，藜藿为之不采。为儒而踞里
闾，为墨而朝吹竽，欲灭迹而走雪中，拯溺者而欲无
濡。是非所行而行所非。